V prvom rade je potrebné z rúry odstrániť všetky voľné časti, ako sú plechy a rošty. Tie môžete umyť horúcou vodou so saponátom. Zatiaľ čo rošty a plechy schnú, môžete sa pustiť do čistenia vnútra rúry. Rúru predhrejte na požadovanú teplotu v závislosti od čistiaceho prostriedku, ktorý ste zvolili, a následne vyčistite rúru i dvierka. Nikdy však nezabúdajte na gombíky, ovládacie tlačidlá či dokonca tesnenie, na ktorých sa taktiež zachytávajú nečistoty a mastnota. Na tie postačí čistiaci prípravok a malá kefka.